గోనుగుంట
గోనుగుంట, ప్రకాశం జిల్లా, చీమకుర్తి మండలానికి చెందిన గ్రామము..పిన్ కోడ్ నం. 523 226., ఎస్.టి.డి.కోడ్ = 08592.
పులికొండ 5 కి.మీ, గుమ్మలంపాడు 5 కి.మీ, ఎనికపాడు 6 కి.మీ, మంచికలపాడు 7 కి.మీ, చిలమకూరు 10 కి.మీ.
తూర్పున సంతనూతలపాడు మండలం, దక్షణాన కొండపి మండలం, తూర్పున మద్దిపాడు మండలం, పశ్చిమాన మర్రిపూడి మండలం.
1950 లో ఈ గ్రామ పంచాయతీ, ఆరు గ్రామాలతో ఏర్పాటయినది. కూనంనేనివారిపాలెం, మువ్వావారిపాలెం, మర్రిపాలెం, ఏలూరివారిపాలెం, గుడిపూడివారిపాలెం గ్రామాలతో పంచాయతీ ఏర్పాటయి, 25 సంవత్సరాల పాటు ఇలాగే ఉంది. మొదటి సర్పంచిగా మర్రిపాలెంకు చెందిన శ్రీ గోరంట్ల రామయ్య పనిచేశారు. తరువాత మువ్వావారిపాలెంకు చెందిన బొడ్డు, 1971 నుండి 1981 వరకు, అత్యధిక కాలం సర్పంచిగా పనిచేశారు. తరువాత కూనంనేనివారిపాలెంకు చెందిన శ్రీ పమిడి నరసింహారావు, ఏలూరివారిపాలెంకు చెందిన శ్రీ గోగినేని యల్లమంద, తరువాత ఇదే గ్రామానికి చెందిన శ్రీ ఏలూరి కోటేశ్వరరావు, ఈ ఆరు గ్రామాల పంచాయతీకి సర్పంచులుగా పనిచేశారు. 1981లో కూనంనేనివారిపాలెం, ఏలూరివారిపాలెం గ్రామాలు, ఈ పంచాయతీ నుండి విడిపోయినవి. మిగిలిన నాలుగు గ్రామాల పంచాయతీకి, గోనుగుంటకు చెందిన శ్రీ రాయిని వెంకయ్య, గుడిపూడివారిపాలేనికి చెందిన శ్రీ గొట్టిపాటి రాఘవరావు, సర్పంచులుగా పనిచేశారు. 1994 ప్రాంతంంలో మువ్వవారిపాలెం, మర్రిపాలెం గ్రామాలు గూడా వేరే వెళ్ళీపోయినవి. ఇప్పుడు గోనుగుంట మరియూ గుడిపూడివారిపాలెం గ్రామాలు రెండూ ఒక పంచాయతీ క్రింద ఉన్నాయి. ఆయా కాలాలలో పనిచేసిన సర్పంచులు, తమ తమ గ్రామాలలో పలు అభివృద్ధి కార్యక్రమాలు చేపట్టి ప్రజలకు చేరువైనారు. గ్రామంలో వెంకటగిరి రాజుల కాలంలో నిర్మించిన లింగేశ్వర స్వామి వారి ఆలయం ఈ గ్రామ ప్రత్యేకత. ఇప్పటికీ ఈ గ్రామం, ఈ ఆరు గ్రామాలకీ రెవెన్యూ గ్రామంగా ఉంది. ఈ గ్రామం వెంకటగిరి రాజుల కాలంలో మజారా గ్రామం.
2013 జూలైలో ఈ గ్రామ పంచాయతీకి నిర్వహించిన ఎన్నికకలో శ్రీమతి కొరిశపాటి వెంకాయమ్మ, సర్పంచిగా ఎన్నికైనారు. [9]
ఈ గ్రామంలోని ఈ దేవాలయం 1252 లో వెంకటగిరి రాజుల కాలంలో నిర్మితమయినది. శ్రీరాముడు రావణుని జయించి లంక నుండి తిరిగి వచ్చుచూ ఈ దేవుని పూజించెనట. రు. 38 లక్షల కామన్ గుడ్ ఫండ్ ద్వారా The Hindu Religious & Endowment Board మంజూరు చేసింది. ఈ నిధులతో గ్రామస్థులు స్వయంగా శ్రమదానంతో ఈ దేవాలయ అభివృద్ధికి నడుం బిగించారు. 'నాగతీర్ధం' మరుగున పడిపోగా దానిని తిరిగి త్రవ్వి పునర్నిర్మాణం చేయాలని పనులు మొదలు పెట్టిచేస్తున్నారు. ఒకప్పుడు ఈ దేవాలయం చాలా ప్రసిద్ధి గాంచింది. 'నాగదోషం' నివారణకు భక్తులు ఎక్కడెక్కడ నుంచో ఇక్కడకు వచ్చి తమ మ్రొక్కులు తీర్చుకొనేవారు. ఈ దేవాలయానికి 300 ఎకరాల మాన్యం భూములు ఉన్నాయి. [1]
ఈ ఆలయ జీర్ణోద్ధరణ కార్యక్రమం వైభవంగా పూర్తిగావించారు. 2016, నవంబరు-12న కుంభాభిషేకం నిర్వహించెదరు. ఈ కార్యక్రమానికి జగద్గురు శ్రీ శంకరాచార్య స్థాపించిన ఉత్తరామ్నాయ బద్రీనాథ్ జ్యోతిర్, ద్వారక శారద పీఠాధిపతిగా ఎనిమిది రాష్ట్రాలకు ధార్మిక పీఠాధిపతిగా వ్యవహరించుచున్న శ్రీ స్వరూపానంద సరస్వతి మహారాజ్ ముఖ్య అతిథిగా రానున్నారు. [13]
ఈ గ్రామము. లోని ఈ దేవాలయం జీర్ణోద్ధరణ పనులు రు. 10.8 లక్షలతో ప్రారంభమైనవి. దేవాదాయశాఖవారు రు.8.5 లక్షలు మంజూరుచేయగా, భాగస్వామ్య నిధులుగా ఒకటిన్నర లక్షల రూపాయలను అందజేసినారు. ఒంగోలుకు చెందిన బొమ్మిశెట్టి కుటుంబీకులు మరికొంత మొత్తాన్ని సమకూర్చి ఆలయ పునర్నిర్మాణం చేస్తున్నారు. ఈ దేవాలయ ప్రాంగణంలో ఉన్న శ్రీ బాలకోటేశ్వర స్వామి ఆలయ జీర్ణోద్ధరణ పనులు గూడా రు. 10.8 లక్షలతో చేస్తున్నారు. [3] 
ఈ ఆలయంలో ప్రతి సంవత్సరం, మే నెల-21వ తేదీనాడు, స్వామివారి కళ్యాణం అత్యంత వైభవంగా నిర్వహించెదరు. అనంతరం, విచ్చేసిన భక్తులకు అన్నప్రసాద వితరణ చేసెదరు.ఈ కళ్యాణోత్సవాలకు ప్రతి సంవత్సరం, బెంగళూరు నుండి మద్దెల వెంకటేశ్వర్లు, స్వామివారికి ముత్యాల తలంబ్రాలు తీసికొని రావడం ఆనవాయితీగా వచ్చుచున్నది. [7]
ఈ ఆలయ అష్టమ వార్షికోత్సవ వేడుకలను 2017,మే-21వతేదీ ఆదివారంనాడు వైభవంగా నిర్వహించినారు. ఈ సందర్భంగా స్వామివారి కళ్యాణం కన్నులపండువగా నిర్వహించినారు. నవదంపతులు పీటలపై కూర్చున్నారు. విచ్చేసిన భక్తులకు మద్యాహ్నం అన్నప్రసాదాలతో విందుచేసినారు. [14]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 6,257. ఇందులో పురుషుల సంఖ్య 3,179, మహిళల సంఖ్య 3,078, గ్రామంలో నివాస గృహాలు 1,386 ఉన్నాయి. గ్రామ విస్తీర్ణం 3,946 హెక్టారులు.
http://wikimediafoundation.org/wiki/Terms_of_Use
[1] ది హిందు దినపత్రిక; 2011,ఆగస్టు-8; 7వపేజీ.
[2] ఈనాడు ప్రకాశం; 2013,నవంబరు-20; 15వపేజీ.
[3] ఈనాడు ప్రకాశం/సంతనూతలపాడు, 2013,నవంబరు-24; 1వపేజీ.
[4] ఈనాడు ప్రకాశం/సంతనూతలపాడు; 2013,జూలై-13; 1వపేజీ.
[5] ఈనాడు ప్రకాశం/సంతనూతలపాడు; 2014,ఆగస్టు-28; 1వపేజీ.
[6] ఈనాడు ప్రకాశం/సంతనూతలపాడు; 2015,ఫిబ్రవరి-10; 3వపేజీ.
[7] ఈనాడు ఫ్రకాశం/సంతనూతలపాడు; 2015,మే-21; 2వపేజీ. 
[8] ఈనాడు ప్రకాశం/సంతనూతలపాడు; 2015,ఆగస్టు-16; 2వపేజీ.
[9] ఈనాడు ప్రకాశం/సంతనూతలపాడు; 2015,సెప్టెంబరు-13; 2వపేజీ.
[10] ఈనాడు ప్రకాశం; 2015,సెప్టెంబరు-22; 14వపేజీ.
[11] ఈనాడు ప్రకాశం; 2015,నవంబరు-9; 2వపేజీ.
[12] ఈనాడు ప్రకాశం; 2015,డిసెంబరు-14; 7వపేజీ.
[13] ఈనాడు ప్రకాశం; 2016,అక్టోబరు-6; 14వపేజీ. 
[14] ఈనాడు ఫ్రకాశం/సంతనూతలపాడు; 2017,మే-22; 1వపేజీ.